Quines entitats apareixen en el text següent?
Maria Teresa Codina i Mir   (Barcelona, 6 de març de 1927) és una mestra i pedagoga, compromesa amb la renovació pedagògica a Catalunya i l'educació de les persones de sectors socials desafavorits. Filla del metge Joan Codina i Altés (1891-1963) i de Rosa Mir i Casanovas, Maria Teresa Codina obtingué el títol de "maestro de primera enseñanza" (1951) i estudià Filologia Clàssica (1952) a la Universitat de Barcelona; feu una estada a França on es va formar en pedagogia. Va estudiar Pedagogia encara a la Universitat de Barcelona on coincidí amb Marta Mata. Després d'exercir a l'Institut Internat de la Molina, dirigit per Jordi Galí, fill d'Alexandre Galí, va fundar l'escola Talitha ("nena", en arameu), un projecte educatiu innovador, en català i per a nenes (a partir de 1968 seria mixt, tot i que aleshores no estava permès), que va funcionar a l'edifici que actualment és la casa Orlandai entre 1956 i 1974. Participà amb Marta Mata i Pere Darder a la fundació de l'Associació de Mestres Rosa Sensat. A partir del curs 1974-75 es va incorporar a l'escola del Patronat Nostra Senyora del Port, a la Zona Franca de Barcelona; allí, junt amb Basilio González Muñoz (Arevalillo, Àvila, 1941 - 2017), contribuí en diversos projectes per a oferir oportunitats als infants d'aquesta zona desafavorida, particularment als infants de la comunitat gitana. Des de finals dels anys 70 fins a 1983 dirigí l'escola Avillar Chavorrós ("veniu, mainada", en caló). Encara més endavant participaria en la creació de l'escola Xavó-Xaví ("noi-noia", en caló), una escola-taller de secundària, on treballà fins a la jubilació el 1992. També ocupà diversos càrrecs en l'administració educativa, tant a l'Ajuntament de Barcelona com a la Generalitat. Ha rebut diversos reconeixements a la seva tasca, particularment el premi Hidalgo de Presència Gitana (1983) i l'any 2001 el I Premi Catalunya d'Educació, màxima distinció al professorat. El 2018 rebé el títol de doctora honoris causa per la Universitat de Vic i a l'octubre del 2020 li fou atorgada la Medalla d'Or de la Generalitat 2020.
Maria Teresa Codina i Mir : persona, Barcelona : Entitat_Geopolítica, Catalunya : Entitat_Geopolítica, Joan Codina i Altés : persona, Rosa Mir i Casanovas : persona, Maria Teresa Codina : persona, Universitat de Barcelona : educació, França : Entitat_Geopolítica, Marta Mata : persona, Institut Internat de la Molina : educació, Jordi Galí : persona, Alexandre Galí : persona, Pere Darder : persona, Associació de Mestres Rosa Sensat : organització, Basilio González Muñoz : persona, Arevalillo : Entitat_Geopolítica, Àvila : Entitat_Geopolítica, Ajuntament de Barcelona : govern, Generalitat : govern, Universitat de Vic : educació, escola Talitha : educació, casa Orlandai : edifici, Zona Franca de Barcelona : Entitat_Geopolítica, escola Avillar Chavorrós : educació, escola Xavó-Xaví : educació